Ороци
Ороци или Уљта (, ) су тунгуско-манџурски народ, чији језик припада јужој (манџурској) грани тунгуско-манџурских језика. Традиционална територија Орока се налази на средишњем делу острва Сахалин, као и у Поронајском рејону на јужном делу острва, које се налази у Сахалинској области Руске Федерације.

Име 
Ендоним Орока је Уљта, изведен је од речи ула, која значи домаћи ирвас, што значи да би се Уљта могло превести као народ ирваса. Име Орок је егзоним и потиче од имена којима су други народи називали Ороке, Аини су за Ороке користили име Орохо, а Руси Орочен. Ова имена највероватније потичу од тунгуско-манџурске речи оро, која такође значи домаћи ирвас.

Популација 
Према резултатима пописа становништва Руске Федерације, Орока је 2010. било 295.

Језик 
Орочки језик припада јужој (манџурској) грани тунгуско-манџурских језика и најближи је улчијском и нанајском језику. Почетком 21. века већина Орока говори руским као матерњим језиком, а проценат говорника орочког је у непрестаном опадању. Према пописима становништва Русије од 2002. и 2010. број говорника орочког је 2002. био 64, а 2010. само 47.

Вера 
Ороци су већином православне вероисповести, али су се међу њима одржала традиционална анимистичка веровања и шаманизам.

Извори

Литература

Спољашње везе 
 Ороци - „Црвена књига народа Руске Империје”

Тунгуско-манџурски народи
Етничке групе Русије